གསུམ་པ།ཞྭ་མོ་ཕུད་ནས་གུས་འདུད་ཞུ་བ།གལ་ཏེ་ལམ་བར་དུ་ཁྱེད་རང་ཉིད་ཀྱིས་གུས་བཀུར་བྱེད་སའི་སྤྲུལ་སྐུ་དང་བླ་མ།ཡང་ན་སྙན་གྲགས་ཆེ་བའི་རྒན་པ་སོགས་དང་འཕྲད་ན།ཐག་རིང་ནས་ཞྭ་མོ་ཕུད་པ་དང་པུས་མོ་འགུག་པ།སྐེད་པ་བསྒུར་བ།ལག་གཉིས་བརྐྱངས་ནས་ལག་མཐིལ་ཡར་སྟོན་བྱས་ནས་གུས་ཚུལ་གྱི་རྣམ་པ་སྟོན་པ།སྤྲུལ་སྐུ་དང་འཕྲད་ན་ད་དུང་ལག་གཉིས་སྙིང་ཁར་སྦྱར་ཞིང་མགོ་བསྒུར་ནས་གུས་འདུད་ཞུ་ངེས།གལ་ཏེ་ཁྱོད་རྟ་ཞོན་པའི་སྐབས་སུ་ཐུག་འཕྲད་བྱུང་ན།མྱུར་དུ་རྟ་ལས་བབས་ནས་གུས་འདུད་ཞུ་དགོས་པ་མ་ཟད།བཀུར་བའི་མི་དེ་ཐག་རིང་དུ་ཕེབས་པ་ན་ད་གཟོད་རང་ཉིད་རྟ་ཞོན་ནས་ལམ་ལ་འབུད་པ་ཡིན།གཞན་ཡང་གུས་འདུད་ཞུ་བ་དང་དུས་མཉམ་དུ་ད་དུང་ཞེ་ཚིག་གིས་འཚམས་འདྲི་ཞུ་བའོ།།